Wiſſeſt dc ich ſingen wil
Wiſſeſt dc ich ſingen wil·
dc dir froͤide mere·
w̾lt ſwie min kvmb̾ ſi·
dv haſt w̾dekeit vil·
da bi nim ich lere·
ſo iſt eī anders ǒch da bi·
dc mir dú liebe dú der mīne pfligt·
vn̄ mir ſo ſtriteklichē an geſigt·
reiner wibes ere
wib nie mer gewan·
dc iſt alles dc da vō ich ſingen kan·

Jch wil ſelig vꝛowe dir·
mīnekliche ſingē·
anders ſon enſvnge ich niht·
dv biſt vngenedig mir·
vúr dē vngelingē·
dc mir leit vō dir geſchiht·
wil aber ich din lob zevꝛoͤidē nemē·
wil dich da bi minr froͤidē niht gezemē·
mv̊s ich vō dē dingē trurig ſin·
ſo bin ich vnſchuldig· ſo iſt dú ſchulde din·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse